钦定古今图书集成/明伦汇编/闺媛典/第048卷 > 李弘益妻申氏〈安氏附〉
## 钦定古今图书集成/明伦汇编/闺媛典/第048卷 > 李弘益妻申氏〈安氏附〉

按《元史列女传》：李弘益妻申氏，冀宁人。至正二十年，
贼陷冀宁，申语弘益曰：“君当速去，勿以我妇人相累。
若贼入吾室，必以妾故害及君矣。”言讫，投井死。弘益
既免于难，再娶安氏。居二岁而弘益以疾卒，安氏时
年三十，泣谓诸亲曰：“女子一适人，终身不改。不幸夫
死，虽生亦何益哉！”乃窃入寝室，膏沐薰裳，自缢于柩
侧。